CELEX: 52018PC0571
Language: ro
Date: 2018-08-06
Title: Propunere de DECIZIE A CONSILIULUI de stabilire a poziției Uniunii Europene în vederea adoptării unei decizii a Comitetului APE instituit prin Acordul de parteneriat economic preliminar dintre Ghana, pe de o parte, și Comunitatea Europeană și statele sale membre, pe de altă parte, cu privire la aderarea Republicii Croația la Uniunea Europeană

COMISIA EUROPEANĂ
            Bruxelles, 6.8.2018
            COM(2018) 571 final
            2018/0301(NLE)
            Propunere de
            DECIZIE A CONSILIULUI
            de stabilire a poziției Uniunii Europene în vederea adoptării unei decizii a Comitetului APE instituit prin Acordul de parteneriat economic preliminar dintre Ghana, pe de o parte, și Comunitatea Europeană și statele sale membre, pe de altă parte, cu privire la aderarea Republicii Croația la Uniunea Europeană
            
               
         
         
            
               EXPUNERE DE MOTIVE
            
            
               1.OBIECTUL PROPUNERII
            
            
               
                  Propunerea anexată se referă la adoptarea unei decizii de stabilire a poziției Uniunii Europene (denumită în continuare „Uniunea”) în vederea adoptării unei decizii a Comitetului APE instituit prin Acordul de parteneriat economic preliminar dintre Ghana, pe de o parte, și Comunitatea Europeană și statele sale membre, pe de altă parte (denumit în continuare „acordul”) cu privire la aderarea Republicii Croația la Uniunea Europeană.
               
               
                  2.
                        CONTEXTUL PROPUNERII
               
               
                  2.1.
                        Acordul de parteneriat economic interimar dintre Ghana și UE 
               
               
                  Acordul dintre Ghana, pe de o parte, și Comunitatea Europeană și statele sale membre, pe de altă parte
                     1
                   are ca obiectiv stabilirea unui cadru inițial pentru un acord de parteneriat economic complet, în conformitate cu Acordul de la Cotonou. Acordul se aplică cu titlu provizoriu din data de 15 decembrie 2016.
               
               
                  2.2.
                        Comitetul APE
               
               
                  Comitetul APE este organismul instituțional comun din cadrul acordului. Articolul 73 din acord prevede că Comitetul APE este responsabil de administrarea tuturor domeniilor vizate de acord și de realizarea tuturor sarcinilor menționate în acesta. Comitetul APE își adoptă deciziile prin consens. Funcționarea Comitetului APE Ghana-UE este descrisă în regulamentul său de procedură, adoptat de părți la prima reuniune a Comitetului APE, în ianuarie 2018.
               
               
                  2.3.
                        Actul avut în vedere de Comitetul APE
               
               
                  La cea de-a doua sa reuniune, la [data], Comitetul APE ar trebui să adopte o decizie referitoare la aderarea Republicii Croația la Uniune (denumită în continuare „actul avut în vedere”).
               
               
                  Articolul 77 din acord prevede că Comitetul APE poate hotărî cu privire la orice măsuri tranzitorii sau de modificare care ar putea fi necesare în legătură cu aderarea unor noi state membre ale UE.
               
               
                  Obiectivul actului avut în vedere este de a introduce modificări în acord ca urmare a aderării Republicii Croația la Uniune.
               
               
                  Actul avut în vedere va deveni obligatoriu pentru părți în conformitate cu articolul 77 alineatul (3) din acord, care prevede următoarele: „Părțile vor examina efectele aderării a noi state membre ale UE asupra prezentului acord. Comitetul APE poate hotărî cu privire la orice măsuri tranzitorii sau de modificare care ar putea fi necesare.”
               
               
                  3.
                        POZIȚIA CARE URMEAZĂ SĂ FIE ADOPTATĂ ÎN NUMELE UE
               
               
                  Republica Croația a aderat la Uniune la 1 iulie 2013. Clauza de aderare de la articolul 77 alineatul (2) din acord prevede aderarea Croației la acord prin depunerea unui act de aderare. Croația a depus actul de aderare la acord la 22 martie 2017 la Secretariatul General al Consiliului Uniunii. Pentru modificările ulterioare necesare ca urmare a aderării, clauza de aderare prevede adoptarea unei decizii de către Comitetul APE.
               
               
                  Prin urmare, Uniunea ar trebui să stabilească poziția care urmează să fie adoptată în ceea ce privește adoptarea unei decizii a Comitetului APE referitoare la modificările necesare în urma aderării Republicii Croația la acord.
               
               
                  Propunerea de decizie a Consiliului include în anexă un proiect de decizie care ar urma să fie adoptată de Comitetul APE. 
               
               
                  Acordul se aplică, pe de o parte, teritoriilor în care se aplică Tratatul privind funcționarea Uniunii Europene („TFUE”) și în condițiile prevăzute în respectivul tratat și, pe de altă parte, teritoriului Republicii Ghana. 
               
               
                  4.
                        TEMEIUL JURIDIC
               
            
         
         
            
               
                  4.1.
                        Temeiul juridic procedural
               
               
                  4.1.1.
                        Principii
               
               
                  Articolul 218 alineatul (9) din TFUE prevede posibilitatea adoptării unor decizii de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului”.
               
               
                  Conceptul de „acte cu efecte juridice” include actele care au efecte juridice în temeiul normelor de drept internațional aplicabile procedurilor în cauză. El include, de asemenea, instrumentele care nu au un caracter obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii
                     2
                  ”.
               
               
                  4.1.2.
                        Aplicarea în cazul de față
               
               
                  Comitetul APE este un organism instituit prin acord în scopul punerii în aplicare a acordului.
               
               
                  Articolul 77 din acord prevede că Comitetul APE poate hotărî cu privire la măsurile tranzitorii sau la modificările necesare ale acordului în cazul unor noi aderări la Uniunea Europeană.
               
               
                  Actul pe care Comitetul APE este invitat să îl adopte este un act cu efecte juridice. Actul avut în vedere va fi obligatoriu în temeiul dreptului internațional, în conformitate cu articolul 77 din acord, deoarece va modifica un acord internațional care este deja obligatoriu pentru Uniune.
               
               
                  Actul avut în vedere nu completează și nu modifică cadrul instituțional al acordului.
               
               
                  Prin urmare, temeiul juridic procedural al deciziei propuse este articolul 218 alineatul (9) din TFUE.
               
               
                  4.2.
                        Temeiul juridic material 
               
               
                  4.2.1.
                        Principii
               
               
                  Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului avut în vedere cu privire la care se adoptă o poziție în numele Uniunii. În cazul în care actul avut în vedere urmărește două obiective sau include două elemente, iar unul dintre aceste obiective sau elemente este considerat obiectivul sau elementul principal, iar celălalt obiectiv sau element are un caracter accesoriu, decizia adoptată în temeiul articolului 218 alineatul (9) (din TFUE) trebuie să se întemeieze pe un singur temei juridic material, respectiv pe cel impus de obiectivul sau de elementul principal sau predominant.
               
               
                  4.2.2.
                        Aplicarea în cazul de față
               
               
                  Obiectivul și conținutul actului avut în vedere se axează pe comerț și pe aspecte legate de comerț. Prin urmare, temeiul juridic material al deciziei avute în vedere este articolul 207 din TFUE.
               
               
                  4.3.
                        Concluzie
               
               
                  Temeiul juridic al prezentei decizii a Consiliului este TFUE, în special articolul 207, coroborat cu articolul 218 alineatul (9). 
               
               
                  5.
                        PUBLICAREA ACTULUI AVUT ÎN VEDERE
               
            
            
               Întrucât decizia Comitetului APE va modifica acordul, ea ar trebui să fie publicată în Jurnalul Oficial al Uniunii Europene după ce va fi adoptată.
            
            
               2018/0301 (NLE)
            
         
         
            
               Propunere de
            
            
               DECIZIE A CONSILIULUI
            
            
               de stabilire a poziției Uniunii Europene în vederea adoptării unei decizii a Comitetului APE instituit prin Acordul de parteneriat economic preliminar dintre Ghana, pe de o parte, și Comunitatea Europeană și statele sale membre, pe de altă parte, cu privire la aderarea Republicii Croația la Uniunea Europeană
            
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 207 și articolul 218 alineatul (9),
            
            
               având în vedere Acordul de parteneriat economic preliminar dintre Republica Ghana, pe de o parte, și Comunitatea Europeană și statele sale membre, pe de altă parte
                  3
                (denumit în continuare „acordul”),
            
            
               având în vedere propunerea Comisiei Europene,
            
            
               întrucât:
            
            
               (1)Acordul se aplică cu titlu provizoriu din data de 15 decembrie 2016.
            
            
               (2)Tratatul privind aderarea Republicii Croația la Uniunea Europeană (denumită în continuare „Uniunea”) a fost semnat la 9 decembrie 2011 și a intrat în vigoare la 1 iulie 2013. 
            
            
               (3)Republica Croația a aderat la acord la 8 noiembrie 2017 prin depunerea actului de aderare.
            
            
               (4)În temeiul articolului 77 din acord, Comitetul APE poate hotărî cu privire la orice măsuri de modificare care ar putea fi necesare în urma aderării unor noi state membre la Uniune.
            
            
               (5)Este necesar să se stabilească poziția Uniunii în ceea ce privește adoptarea unei decizii a Comitetului APE la [data] cu privire la modificările acordului care sunt necesare în urma aderării Republicii Croația la Uniunea Europeană,
            
            
               ADOPTĂ PREZENTA DECIZIE:
            
            
               Articolul 1
            
            
               Poziția Uniunii Europene în ceea ce privește adoptarea unei decizii luate cu ocazia reuniunii anuale din [data] a Comitetului APE instituit prin Acordul de parteneriat economic preliminar dintre Republica Ghana, pe de o parte, și Comunitatea Europeană și statele sale membre, pe de altă parte, cu privire la aderarea Republicii Croația la Uniunea Europeană se bazează pe proiectul de decizie a Comitetului APE anexat la prezenta decizie.
            
            
               Articolul 2
            
            
               După adoptare, decizia Comitetului APE se publică în Jurnalul Oficial al Uniunii Europene.
            
            
               Articolul 3
            
            
               Prezenta decizie se adresează Comisiei.
            
         
         
            
               Adoptată la Bruxelles,
            
            
               
                     Pentru Consiliu
               
               
                     Președintele
               
            
         
         
            
                  
                     (1)
                  
                        JO L 287, 21.10.2016, p. 3-319.
               
               
                  
                     (2)
                  
                        Hotărârea CJUE din 7.10.2014, Germania/Consiliul (OIV), C-399/12, ECLI:EU:C:2014:2258, punctele 61-64.
               
               
                  
                     (3)
                  
                        JO L 287, 21.10.2016, p. 1-2.
               
            
      
    ---documentbreak--- 
      
         
               COMISIA EUROPEANĂ
            Bruxelles,6.8.2018
            COM(2018) 571 final
            ANEXĂ
            la
            Propunerea de Decizie a Consiliului
            de stabilire a poziției Uniunii Europene în vederea adoptării unei decizii a Comitetului APE instituit prin Acordul de parteneriat economic preliminar dintre Ghana, pe de o parte, și Comunitatea Europeană și statele sale membre, pe de altă parte, cu privire la aderarea Republicii Croația la Uniunea Europeană
            
               
         
         
            
               ANEXĂ
            
            
               Proiect de
            
            
               DECIZIE NR. … /2018 A COMITETULUI APE
            
            
               instituit prin Acordul de parteneriat economic preliminar dintre Ghana, pe de o parte, și Comunitatea Europeană și statele sale membre, pe de altă parte
            
            
               din [data]
            
            
               privind aderarea Republicii Croația la Uniunea Europeană
            
            
               COMITETUL APE,
            
            
               având în vedere Acordul de parteneriat economic interimar dintre Ghana, pe de o parte, și Comunitatea Europeană și statele sale membre, pe de altă parte (denumit în continuare „acordul”), semnat la Bruxelles la 28 iulie 2016 și aplicat cu titlu provizoriu începând cu data de 15 decembrie 2016, în special articolele 76, 77 și 81,
            
            
               având în vedere Tratatul privind aderarea Republicii Croația la Uniunea Europeană (denumită în continuare „Uniunea”) și Actul de aderare la acord depus de către Republica Croația la 8 noiembrie 2017,
            
            
               întrucât:
            
            
               (1)Acordul se aplică, pe de o parte, teritoriilor în care se aplică Tratatul privind funcționarea Uniunii Europene și în condițiile prevăzute în respectivul tratat și, pe de altă parte, teritoriului Republicii Ghana.
            
            
               (2)În temeiul articolului 77 din acord, Comitetul APE poate hotărî cu privire la orice măsuri de modificare care ar putea fi necesare în legătură cu aderarea unor noi state membre la Uniune,
            
            
               ADOPTĂ PREZENTA DECIZIE:
            
            
               Articolul 1
            
            
               Republica Croația, ca parte la acord, adoptă și ia act de textele acordului, precum și de anexele, protocoalele și declarațiile anexate acestuia, în același mod ca și celelalte state membre ale Uniunii.
            
            
               Articolul 2
            
            
               Acordul se modifică după cum urmează: articolul 81 se înlocuiește cu următorul text: 
            
            
               „Articolul 81
            
            
               Limbi autentice
            
         
         
            
               Prezentul acord este redactat în dublu exemplar în limbile bulgară, cehă, croată, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, neerlandeză, polonă, portugheză, română, slovacă, slovenă, spaniolă și suedeză, fiecare dintre aceste texte fiind autentic în egală măsură.”
            
            
               Articolul 3
            
            
               Uniunea comunică Republicii Ghana versiunea în limba croată a acordului.
            
            
               Articolul 4
            
            
               Dispozițiile acordului se aplică mărfurilor exportate fie din Republica Ghana către Republica Croația, fie din Republica Croația către Republica Ghana, care respectă regulile de origine în vigoare pe teritoriul părților la acord și care, la data de 15 decembrie 2016, fie se aflau în tranzit, fie erau depozitate temporar într-un antrepozit vamal sau într-o zonă liberă din Republica Ghana sau din Republica Croația.
            
            
               Tratamentul preferențial se acordă în cazurile menționate la alineatul (1), cu condiția transmiterii către autoritățile vamale ale țării importatoare, în termen de patru luni de la data intrării în vigoare a prezentei decizii, a unei dovezi de origine eliberate retroactiv de autoritățile vamale ale țării exportatoare.
            
            
               Articolul 5
            
            
               Republica Ghana se angajează să nu prezinte revendicări, solicitări sau sesizări, precum și să nu modifice și să nu retragă nicio concesie acordată în temeiul articolelor XXIV.6 și XXVIII din GATT 1994 sau al articolului XXI din GATS în legătură cu aderarea Republicii Croația la Uniune.
            
            
               Articolul 6 
            
            
               Prezenta decizie intră în vigoare la data semnării sale.
            
            
               Cu toate acestea, articolele 3 și 4 se aplică de la 15 decembrie 2016.
            
            
               Adoptată la xxx,
            
            
                     
                        Pentru Republica Ghana 
                     
                  
                  
                     
                        Pentru Uniunea Europeană